OpenLLM-France/wikimedia huggingface dataset:
# Bai Euskal Herriari

Bai Euskal Herriari ekimena 2000ko ekainaren 10ean aurkeztu zen. Aurkezpen adierazpena Euskal Herriko esparru eta aniztasun politiko anitzek sostengaturik plazaratu zen.
Abiapuntu gisa sinadura bilketa erraldoi bati ekin zion. Euskal herritarrok, munduaren aurrean garen bezala agertzeko dugun borondatea jaso asmoz. Horretarako herriz herri, auzoz auzo, milaka eta milaka sinadura jasotzeari ekin zioten.
125.000 Euskal herritarrek beren sinaduraren bitartez agerian utzi zuten beren izatea eta nortasuna munduaren aurrean. Horrekin batera, ariketa hori burutzeko bitarteko eza ere agerian utzi zuten, horregatik Euskal Herriko lehen instituzio jaioberri zen Udalbiltzari luzatu zizkioten eskaerak.
Urtebete beranduago, 2001eko martxoan, Udalbiltzak Euskal Herriko Naziotasun Aitormena (EHNA) bideratzea erabaki zuen. Honen bitartez, "euskal herritarrek, libre eta demokratikoki, euskal nazioaren partaide izan nahi dutela adierazteko eskubidea izango dute". Aipatutako eskubidea "norbanakoena eta kolektiboa da eta gure kasuan ukatua izan zaigu" adierazi zuen Udalbiltzak, hori bideratzeko konpromisoa berretsiz. Betiere herritarren borondatea izango dela Euskal Herriko Naziotasunaren Aitormenaren oinarria argi utzi zuen Udalbiltzak.
Behin, Euskal Herriko Naziotasun Aitormena (EHNA) eskuan izanik, Euskal Herri luze zabalean tresna horren garrantzia eta erabilgarritasuna zabaltzeari ekin zioten.
Euskal herritarron eskubide zibil eta politikoen aldeko iharduna areagotuz eta indartuz joan izan da urteetan barrena. Lurraldetasunetik hasi, hizkuntz eskubideak eta autodeterminaziotik jarraituz, EHNA bultzatzerainokoa izan da jarduna.
Azken urteetan Bai Euskal Herriari herri ekimenaren lana naziotasun esparruaren baitan kokatu zen. Nortasun ikurrak, selekzio nazionalak, euskal egutegia, EHNA edo eta Geurea Ikurrina bezalako arlo eta egitasmoak sortu, sustatu eta lantzea.
15 urte beranduago, 2015eko urriaren 14an plazaraturiko Azken adierazpen publikoan jakinarazi zuen Bai Euskal Herriari ekimenak bere jarduna eten eta eragile gisa bere jarduna amaitzeko erabakia hartu zutela Bai Euskal Herriari ekimena osatzen zuten kide guztiek aho-batez.

## Kanpo estekak

* Datuak: Q12254666
* Bai Euskal Herriari herri ekimenaren webgunea
# Bahía Negra

Bahía Negra Paraguaiko udalerri bat da, Paraguai Garaiko departamenduan kokatua. 35057 km²ko azalera du eta 2017ko estimazioen arabera 2489 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q3321191
# Bahías de Huatulcoko nazioarteko aireportua

Bahías de Huatulcoko nazioarteko aireportua (IATA kodea: HUX - ICAO kodea: MMBT - DGAC kodea: HU1), Mexikoko Oaxacako Santa María Huatulco udalerrian dagoen nazioarteko aireportua da. Bahías de Huatulco garatzeko nazioko eta nazioarteko hegaldien arduraduna da, Mexikoko Pazifikoko kostaldeko helmuga turistiko garrantzitsua baita.

## Zehaztapenak

Nazioarteko aireportua itsas mailatik 141 metroko altueran dago, 8.132 m²-ko terminala du, ICAO 4D sailkapena eta 3.000 metro luze eta 45 metro zabal, pista asfaltozkoa eta 23 metro zabal, Boeing 747 hegazkinak jasotzeko eta orduko 20 operazio egiteko gaitasunarekin. Plataformak C motako 7 lehorreratze postu edo 5 C motakoak eta 1 E motakoa, guztiak finkoak.
Solairu bakarreko eraikinak dokumentazio aretoa hartzen du, guztira 24 leihatila ditu aireportu honetan beren zerbitzuak eskaintzen dituzten aire konpainia desberdinetako erabiltzaileen arretarako.

## Erreferentziak

* ↑ Estadística Operativa Regional. Secretaría de Comunicaciones y Transportes.
* ↑ Huatulco. .

## Kanpo estekak

* Datuak: Q2901831
* Multimedia: International Airport of Huatulco / Q2901831
# Bai, Ministroa

Bai, Ministroa (ingelesez: Yes, Minister) Antony Jay eta Jonathan Lynnek sortutako satira politikozko telesail britainiarra da. Lehendabizikoz BBCek eman zuen 1980 eta 1984 artean, zazpi kapituluetako hiru sailean banatuta. Bere jarraipena, Yes, Prime Minister 1986 eta 1988 artean zirauen. Guztira 38 kapitulu ziren, denak bat izan ezik (Eguberrirako berezia) 30 minutukoak.
Telesaila arrakasta itzela izan zuen eta zenbait sari, tartean BAFTAkoak, lortu ere. Orduko lehen ministro Margaret Thatcherren telesail gogokoena zen.
Euskal Herrian Euskal Telebista eman zuen.

## Sinopsia

Oharra: Atal honek istorio osoa edo amaiera argitzen du.
Whitehallen britainiar gobernuaren ministerio batean kokatuta (edo, sekuelan, Downing Streeteko 10ean), telesailak Jim Hacker parlamentariaren, Paul Eddingtonek antzeztua, ministro-karrera jarraitzen du. Bere saiakerak legeak ateratzeko edo departamendua aldatzeko funtzionariotzak aurka (British Civil Service) jartzen du, Batez ere bere Idazkari Iraunkorra (Permanent Secretary), Sir Humphrey Appleby, Nigel Hawthornek antzeztua. Bere Idazkari Pribatu Nagusia (Principal Private Secretary) Bernard Woolley, Derek Fowldsek antzeztua, normalean bien artean harrapatuta dago, nahiz eta Sir Humphreyk premiatuta. Ia kapitulu guztiek "Yes, Minister" (euskaraz: "Bai, Ministro") edo "Yes, Prime Minister" (euskaraz: "Bai, Lehen Ministro") esaldiaz bukatzen zuten, Sir Humphreyk esana (normalean) bere garaipenaz gozatuz (batzuetan porrota).

## Pertsonaiak

* James "Jim" Hacker (Paul Eddington)
* Sir Humphrey Appleby (Nigel Hawthorne)
* Bernard Woolley (Derek Fowlds)
* Frank Weisel (Neil Fitzwiliam)
* Dorothy Wainwright (Deborah Norton)
* Bill Pritchard (Antony Carrick)
* Sir Arnold Robinson (John Nettleton)
* Sir Frederick Stewart (John Savident)
* Sir Frank Gordon (Peter Cellier)
* Sir Desmond Glazebrook (Richard Vernon)
* Annie Hacker (Diana Hoddinott)
* Lucy Hacker (Gerry Cowper)
* George txoferra (Arthur Cox)
Baita Robert McKenzie, Ludovic Kennedy, Sue Lawley eta Robert Dougall kazetariak agertu ziren baina bere burua antzezten.

## Erreferentziak

* ↑ Bai, Ministroa. Euskal-encondings.com

## Kanpo estekak

* (Ingelesez) Telesailaren profila IMDBn
* Datuak: Q732383
# Bai (etnia)

    Artikulu hau etniari buruzkoa da; beste esanahietarako, ikus «Bai».
Bai (baiz: Baipho; txinera tradizionalez: 白族; pinyinez: Báizú), Txinako Herri Errepublikan bizi diren 56 talde etnikoetako bat da.
Azken erroldaren arabera, Bai etniako 1.858.063 pertsona bizi ziren Txinan, batez ere, Txinako Yunnan probintziako Dali gunean, Guizhou probintziako Bijien eta Hunan probintziako Sangzhin.

## Bai etniaren gune autonomoak

* Dali Bai Prefektura autonomoa, Yunnan probintzian.

## Ikus, gainera

* Txinako etniak

## Kanpo estekak

* (Ingelesez) Bai etniari buruzko informazioa.
* Datuak: Q275453
* Multimedia: Bai people / Q275453
# Berneck

Berneck Suitzako udalerria da. Sankt Gallen kantonamenduan dago, Rheintal barrutia barrutian. 2014an 3,963 biztanle zituen 5,63 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67225
* Multimedia: Berneck / Q67225
Au (SG) Walzenhausen Balgach Oberegg
# Berne (Indiana)

Berne Indianako hiri bat da. Adams konderrian kokatua dago. 2010ean 3.999 biztanle zituen, 5,38 kilometro koadrotan banatuta.

## Ikus, gainera

* Adams konderria

## Kanpo estekak

* Datuak: Q1779942
* Multimedia: Berne, Indiana / Q1779942
# Bernedoko mendatea

Bernedoko mendatea (baita ere La Horca edo La Aldea) Arabako hego-ekialdean dagoen mendatea da. Arabako Bernedo eta Nafarroako Lapoblacion udalerriak lotzen ditu. 1.000 metroko garaiera du.

## Ikus, gainera

* Euskal Herriko mendateak

## Kanpo estekak

* (Gaztelaniaz) Bernedoko mendatea argazkitan.
* (Gaztelaniaz) Bernedoko portuaren profila.
* Datuak: Q12255049
* Multimedia: Puerto de La Aldea, Bernedo / Q12255049
# Berne

Berne Alemaniako udalerria da. Saxonia Beherea estatuan kokatuta dago, [[Wesermarsch barrutia|Wesermarsch]] barrutian. 2014an 6.832 biztanle zituen 85,21 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q500261
* Multimedia: Berne (Lower Saxony) / Q500261
# Berne (New York)

Berne Ameriketako Estatu Batuetako inkorporatutako herri bat da. Albany konderrian dago, New York estatuan. 2.689 biztanle ditu, 64,73 kilometro koadroko azaleran banatuta.

## Ikus, gainera

* Albany konderrian

## Kanpo estekak

* Datuak: Q2898999
* Multimedia: Berne, New York / Q2898999
# Bernedoko Herrien Batzarra

Bernedoko Herrien Batzarra Espainiako Alderdien Legea onartu ondoren Bernedon sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 28 izan ziren boto nuluak, emandako botoen %8,54.

## Ikus, gainera

* Espainiako Alderdien Legea

## Kanpo estekak

* Datuak: Q12255048
# Berne udalerria, Fairfield konderria (Ohio)

Berne udalerria Ameriketako Estatu Batuetako Ohio estatuko udalerri bat da, Fairfield konderrian. Azken zentsuaren arabera 5.057 biztanle zituen, 114.9 milia karratu (298 km$^2$) eremuan.

## Ekonomia

2020ko zentsuaren arabera, Berne udalerriak 1959 etxebizitza zeuden. Per capita diru-sarrerak 28.637 estatubatuar dolar ziren.

## Kanpo estekak

* Datuak: Q4894095
* Multimedia: Berne Township, Fairfield County, Ohio / Q4894095
# Berneray

Berneray (Eskoziako gaeleraz Beàrnaraidh) Eskoziako ipar-mendebaldean dagoen Kanpoko Hebridak uhartediko uharte bat da. 10,10 km2-ko azalera du eta bertan 136 pertsona bizi dira.

## Izena

Uhartearen izenaren jatorria Antzinako Norvegierazko "Bjorn-en uhartea" izendapenean datza. Usadioz gaelera mintzalariek Beàrnaraigh na Hearadh ("Berneray Harriskoa") deitu izan dute, gehienbat inguruan dagoen Beàrnaraigh Cheann Bharraigh ("Berneray Barra Lurmuturrekoa") uhartetik ezberdindu asmoz, azken honi ingelesez Barra Head deitzen zaiolarik. Gaur egun gaelera hiztunek iparraldeko Berneray uhartea izendatzeko Beàrnaraigh Uibhist ("Berneray Uistekoa") gisa ere deitzen dute.

## Hizkuntza

Uharte honetako biztanle askok ama hizkuntza gisa gaelera mintzatzen dute.

## Bitxikeria

Angus MacAskill (1825-1863) erraldoiaren jaiolekua ere bada, ezizenez Angus Mòr MacAskill ("Angus Handia MacAskill"), Giant MacAskill ("Angus Erraldoia") eta Black Angus ("Angus Beltza"). Gizon hau bere garaian munduko gizon indartsuena bezala ezaguna zen, 23 urterekin bere garaiera handienera iritsi zen: 2,36 metro, bere pisua aldiz 190 kg-takoa zelarik. Zaldi bat, 1270 kg-tako aingura bat edota 135 kg-tako kupelak hainbat metrotan gora altzateko gai zen, bi hatzez 50 kg-ko pisua igo eta hantxe goian hamar minutuz eskegita edukitzeko gaitasuna ere bazuen. 1863an 38 urte zituela hil zen.

## Hondartzak

Uhartearen mendebaldeko hondartzak 3 milatako zabalera eta hainbat milatako luzera du, oso garbi eta bakartia denez, jendartean ospe handia du.

## Iruditegia

* Arrantzontzia, Berneray uhartearen mendebaldea eta Pabbay uhartea igaroz
* Bay's Loch
* Irrati estazioa
* Berneray Harbour
* Berneray uhartearen kokapen mapa

## Kanpo estekak

* Berneray uharteko webgunea (Ingelesez)
* Datuak: Q682618
* Multimedia: Berneray / Q682618
# Bertsolariya

Bertsolariya 1931tik 1932ra Juan Jose Makazaga bertsozaleak bertsolaritzari buruz Errenterian kaleratutako aldizkaria izan zen.

## Ikus, gainera

* Juan Jose Makazaga

## Kanpo estekak

* Bertsolariya aldizkariari buruzko informazioa Bertsozale elkartearen webgunean.
* Bertsolariya aldizkariaren kopia digitala
* Datuak: Q12255085
# Bertute teologal

Bertute teologalak dira, kristau teologia eta filosofian, hiru bertute: Fedea, Itxaropena eta Karitatea (batzuetan Maitasuna deitua). Kristau teologian Paulo Apostoluarentzat gutunetan aurkitzen da haien aipu lehena eta "horietako handiena maitasuna dela" aipatu zien korintotarrei.
Tomas Akinokoak, Erdi Aroko filosofo katolikoak, azaldu zuen bertute hauei bertute teologikoak deitzen zaiela " Jainkoaren inguruan direlako eta Jainkoa objektutzat dutelako.

## Erreferentziak

* ↑ Lasallekoa, Joxe. Kristauaren betebeharrak. , 8 or. (Noiz kontsultatua: 2020-09-20).
* ↑ Delany, Joseph. "Hope." The Catholic Encyclopedia Vol. 7. New York: Robert Appleton Company, 1910. 6 April 2017

## Kanpo estekak

* Datuak: Q1147007
* Multimedia: Theological virtues / Q1147007
# Bertute-izen

Bertute-izenak ponte-izen gisa erabiltzen dira hainbat kulturatan, batez ere ingelesez hitz egiten duten herrialdeetan. Gurasoek beren seme-alabek edukitzea nahi dituzten bertuteak adierazten dituzte. Ingelesez hitz egiten den herrialdeetan, XVI. mendetik hasita, puritanoek euren balioak izenen bidez adierazten zituzten, Grace (grazia), Felicity (zorion), Faith (fede) edo Hope (itxaropen) moduko izenak haurrei jarriz. Izen hauek britainiar eta amerikar erabilera orokorrean sartu dira, erlijio loturarik gabe.
Puritanoek erabiltzen zuten bertute-izen batzuk inperatibo konposatuak ziren, hala nola Search-the-scriptures (Eskriturak bilatu) edo Praise-God (Jainkoa goretsi). Praise-God izen gisa erabiltzearen adibide bat Praise-God Barebone predikaria izan zen. Britainia Handian, halako bertute-izen puritanoak ohikoak ziren Kent, Sussex eta Northamptonshiren. Bertute-izenak neskatoei mutikoei baino gehiago jartzen zitzaizkien.
Gaur egun, bertuteak edo ezaugarri desiragarriak adierazteko izenak Nigerian erabiltzen dira sarritan (adibidez, Goodluck Jonathan presidente ohiaren eta bere emaztea Patience Jonathanen izenak).
Estatu Batuetan, 2011n, Faith eta Hope izan zen neskato bikien izenen pareko laugarrena. Faith, Hope eta Charity (hiru bertute teologalen izenak) hirukientzat erabiltzen dira sarritan.
Chastity (garbitasun) bertute-izenaren erabilera Cher eta Sonny Bonoren Chaz Bono semea (jaiotzez Chastity Sun Bono) jaio ondoren berpiztu zen.
Euskal Herrian ere badaude antzeko ponte-izenak, baina gehienetan beste hizkuntza batzuetako izenen euskarazko parekoak dira eta normalean ez zaie «bertute-izen» deitzen. Adibide batzuk:
* Felix → Zorion
* Esperanza → Itxaropena (Itxaro)
* Purificación → Garbiñe

## Erreferentziak

* ↑ (Ingelesez) Bardsley, Charles. (1888). Curiosities of Puritan Nomenclature. London: Chatto and Windus.
* 1 2 3 (Ingelesez) Burdess, Neil. (2016). Hello, My Name Is...: The Remarkable Story of Personal Names. Sandstone Press, 65-67 or. ISBN 978-1-910985-33-5..
* 1 2 (Ingelesez) Ash, Russell. (2008). Potty, Fartwell & Knob : from Luke Warm to Minty Badger - extraordinary but true names of British people. London: Headline, 254 or. ISBN 9780755316557..
* ↑ (Ingelesez) Redmonds, George. (2004). Christian Names in Local and Family History. Dundurn, 152 or. ISBN 978-1-55002-507-1..
* ↑ (Ingelesez) Li, Hao. (2011). «What's up with Goodluck Jonathan's name?» International Business Times.
* ↑ (Ingelesez) «Popular Names For Twins Born In 2011» Social Security Administration jatorrizkotik artxibatua (artxibatze data: 2012-11-28).
* ↑ «Zorion» Euskal Izenak.
* ↑ «Itxaro» Euskal Izenak.
* ↑ «Garbiñe» Euskal Izenak.

## Kanpo estekak

* Datuak: Q23808118
# Bertxhori

Bertxhori Iruñean jokatu ohi den binakako bertsolari gazteen sariketa da. Nafarroako Unibertsitate Publikoan antolatutako bertso-eskolatik sortu zen. Unibertsitate eta ikasle giroko sariketa da. Lehen edizioa 2022ko martxoan jokatu zen.
Sariketaren bertsolari gazte eta hasiberriei plazak emateko eta ikasle giro euskaldun eta bertsozaleari elkargune bat eskaintzeko helburuarekin sortu zen. Antolatzaileek eredutzat hartu zuten Gasteizko Bertso Katu sariketa.

## Egitura

Sariketa hiru kanporaketaz eta finalaz osatzen da. Saio bakoitzean hiru bertsolari bikotek kantatzen dute eta kanporaketa bakoitzeko bikote irabazlea sailkatzen da finalera. Saioak elkarte ala taberna giroan egiten dira.
Finala Laban jokatu ohi da.

## Edizioak

| Urtea | Parte hartzaileak | Finalistak | Txapeldunak |
| 2022 | Maddi Agirre Ekain Alegre Aner Peritz 'Euzkitze' Haizea Arana Peio Ardaiz Beñat Astiz Ane Beloki Julen Bernaldo de Quirós Beñat Bilbao Eukene de los Aires Bittori Elizalde Idoia Granizo Ainara Ieregi Joanes Illarregi Xabat Illarregi Usua Martinez Libe Renteria Ekhiñe Zapiain Imanol Ziluaga | Xabat Illarregi Ainara Ieregi Aner Peritz Bittori Elizalde Peio Ardaiz Haizea Arana | Aner Peritz 'Euzkitze' Bittori Elizalde |
| 2023 | Maddi Agirre June Aiestaran Ekain Alegre Peio Ardaiz Janire Arrizabalaga Beñat Astiz Izaro Bilbao Eukene de los Aires Bittori Elizalde Mikel Etxezarreta Irantzu Idoate Ainara Ieregi Haritz Jamar Mikel Lasarte Endika Legarra Aitziber Leoz Jabi Lezaun Eki Mateorena | Aitziber Leoz Idoia Granizo Beñat Astiz Mikel Etxezarreta Ekain Alegre Bittori Elizalde | Beñat Astiz Mikel Etxezarreta |
| 2024 | Irati Agesta Haira Aizpurua Ekain Alegre Peio Ardaiz Aroa Arrizubieta Ixone Asategi Beñat Astiz Etxahun Azkarraga Irune Basagoiti Julen Bernaldo de Quirós Mikel Etxezarreta Irantzu Idoate Haritz Jamar Araitz Katarain Aitziber Leoz Kattin Madariaga Eki Mateorena Jon Zendoia | Aroa Arrizubieta Haritz Jamar Eki Mateorena Etxahun Azkarraga Irune Basagoiti Kattin Madariaga | Eki Mateorena Etxahun Azkarraga |

## Erreferentziak

* ↑ «Ostegunean hasiko da Bertxhori Iruñean» bertsoa.eus (Noiz kontsultatua: 2024-03-04).
* ↑ «BERTX(H)ORI Iruñean» Bertsolari Aldizkaria 2022-02-17 (Noiz kontsultatua: 2024-03-04).
* ↑ «Bertx(h)ori, bertsolari hasi berriei plaza eman dien sariketa» hamaika telebista 2022-03-28 (Noiz kontsultatua: 2024-03-04).
* ↑ «Bertxhori (1. 2022. Iruñea) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-03-04).
* ↑ «Bertxhori 2022 - Finala» www.kulturklik.euskadi.eus 2022-03-03 (Noiz kontsultatua: 2024-03-04).
* ↑ «Bertxhori (2. 2023. Iruñea) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-03-04).
* ↑ «Bertx(h)ori finala - Iruñea - 2023-03-30» euskalerriairratia.eus (Noiz kontsultatua: 2024-03-04).
* ↑ «Bertxhori (3. 2024. Iruñea) - Aldizkakoa - BDB. Bertsolaritzaren datu-basea» bdb.bertsozale.eus (Noiz kontsultatua: 2024-03-04).
* ↑ «Bertxhori finala - Iruñea - 2024-03-26» euskalerriairratia.eus (Noiz kontsultatua: 2024-05-27).
* ↑ «Eki Mateorena eta Etxahun Azkarraga irabazle Bertxhorin» bertsoa.eus (Noiz kontsultatua: 2024-05-27).
# Bertxoko sariketa

Bertxoko sariketa Araban urtero jokatzen den bertsolari gazteen txapelketa bat da.

## Historia

Arabako Bertsozale Elkarteak eta Gasteizko Bagare Kultur Elkarteak 2002an bertsolari gazteek plazak izan zitzaten Bagare sariketa antolatu zuten. Aurreneko hiru ekitaldiak Iñigo Izagirrek irabazi zituen. 2007an Bagare elkartea desegin zen eta Hala Bedi irratiarekin elkarlanean "Bertxoko sariketa" izenarekin jarraitu zuen, hori baita Hala Bedi irratik bertsolaritzaren inguruan duen saioaren izena.

## Palmaresa

| Urtea | Irabazlea | Finalaren egoitza |
| 2002 | Iñigo Izagirre | Bagare elkartea (Gasteiz) |
| 2003 | Iñigo Izagirre | Bagare elkartea (Gasteiz) |
| 2004 | Iñigo Izagirre | Bagare elkartea (Gasteiz) |
| 2005 | Oihana Bartra | Bagare elkartea (Gasteiz) |
| 2006 | Jokin Labayen | Bagare elkartea (Gasteiz) |
| 2007 | Jokin Labayen | Errexala elkartea (Gasteiz) |
| 2008 | Julio Soto | Iturrieta sagardotegia (Aramaio) |
| 2009 | Jone Uria | Iturrieta sagardotegia (Aramaio) |
| 2010 | Julio Soto | Askartzako sagardotegia (Askartza) |
| 2011 | Peio Ormazabal | Iturrieta sagardotegia (Aramaio) |
| 2012 | Peio Ormazabal | Gasteizko gaztetxea (Gasteiz) |
| 2013 | Ruben Santxez eta Jon Ruiz de Pinedo | Iguaran Elkartea (Agurain) |
| 2014- 2016 | ez zen jokatu |
| 2017 | Aitor Ugarte | Hala Bedi taberna (Gasteiz) |
| 2018 | Aroa Arrizubieta | Hala Bedi taberna (Gasteiz) |
| 2019 | Aroa Arrizubieta | Hala Bedi taberna (Gasteiz) |

## Erreferentziak

* ↑ «Bertxoko sariketa» Bertsozale Elkartea (Noiz kontsultatua: 2022-12-08).
* ↑ «Julio Soto txapeldun Bertxokoko finalean - Aramaio» Goiena.eus (Noiz kontsultatua: 2022-12-08).
* ↑ «Jone Uriak irabazi du Bertxoko bertsolari gazteen sariketa -» Hiruka.eus (Noiz kontsultatua: 2022-12-08).
* ↑ 2013 11 22 bertxoko agurain sanchez jonpi kartzela. (Noiz kontsultatua: 2022-12-08).
* ↑ «Aitor Ugartek irabazi du 2017ko Bertxoko sariketa» Bertsozale Elkartea (Noiz kontsultatua: 2022-12-08).
* ↑ «Aroa Arrizubietak irabazi dau Bertxoko 2018» bizkaie.biz (Noiz kontsultatua: 2022-12-08).
* ↑ «Aroa Arrizubietak jantzi du 2019ko Bertxoko sariketako txapela -» Alea.eus (Noiz kontsultatua: 2022-12-08).

## Kanpo estekak

* Datuak: Q115632848
# Bertsolari (argipena)

Bertsolari izenak adiera zenbait ditu:
* Bertsolari euskaraz bertsoak inprobisatzen dituen pertsona;
* Bertsolari (aldizkaria), bertsolaritzari buruzko euskarazko aldizkaria.
* Bertsolari (filma) Asier Altunak idatzitako eta zuzendutako dokumentala.
# Balgreen

Balgreen, Eskoziako gaeleraz: Baile Griain, Eskoziako Edinburgh hiriburuko auzo bat da.

## Kanpo estekak

* Datuak: Q3633322
* Multimedia: Balgreen / Q3633322
# Balgowan (Dundee)

Balgowan, Eskoziako gaeleraz: Baile Ghobhainn, Eskoziako Dundee hiriko auzo bat da.

## Kanpo estekak

* Datuak: Q3644388
# Balge

Balge Alemaniako udalerria da. Saxonia Beherea estatuan kokatuta dago, [[Nienburg barrutia|Nienburg (Weser)]] barrutian. 2014an 1.804 biztanle zituen 33,08 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q557413
* Multimedia: Balge / Q557413
# Balgay

Balgay, Eskoziako gaeleraz: Baile Gaoithe, Eskoziako Dundee hiriko auzo bat da.

## Kanpo estekak

* Datuak: Q4850782
# Balgheim

Balgheim Alemaniako udalerria da. Baden-Württemberg estatuan kokatuta dago, [[Tuttlingen (barrutia)|Tuttlingen]] barrutian. 2014an 1.175 biztanle zituen 7,61 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q529228
* Multimedia: Balgheim / Q529228
# Balgillo

Balgillo, Eskoziako Dundee hiriko etxegune bat da.

## Kanpo estekak

* Datuak: Q4850787
# Balgonie gaztelua

Balgonie gaztelua, Eskoziako Milton of Balgonie herrian dagoen gaztelu bat da, Fife eremuan. Leven ibaiaren hegoaldeko bazterrean dago.
Ziur aski, 1360ko hamarkadan zehar Sibbalds familiak eraiki zuen, ondorengo arkitektur gehigarriak ere baditu.

## Kanpo estekak

* Datuak: Q4850794
* Multimedia: Balgonie Castle / Q4850794
# Balgriffin

Balgriffin (irlanderaz: Baile Ghrífín) Irlandako Errepublikako Dublin hiriburuko auzune bat da, bai eta Fingal konderriaren hegoaldean dagoen udalerria ere.

## Kanpo estekak

* Datuak: Q3776277
* Multimedia: Balgriffin / Q3776277
# Balgerri

Balgerri Ordunteko mendilerroan dagoen tontorra da, Burgos eta Bizkaia arteko mugan dagoena. 1.106 metroko altuera dauka.

## Abiapuntuak

* Ribota de Orduntetik (2 ordu eta 30 min.).
* Hornesetik (2 ordu eta 30 min.).
* Lanzas Agudasetik (Ordu 1 eta 45 min.).

## Erreferentziak

* ↑ EODA: Karrantza

## Kanpo estekak

* Datuak: Q12254727
* Multimedia: Balgerri / Q12254727
# Berrogüetto

Berrogüetto folk musika talde galiziarra izan zen, 1996an sortutakoa. Matto Congrio taldeko zenbait kidek sortu zuten, Carlos Núñez bezalako beste musikariekin batera.

## Diskografia

* Navicularia (1996)
* Viaxe por Urticaria (1999)
* Hepta (2001)
* 10.0 (2006)
* Kosmogonías (2010)
* O pulso da terra (2011)

## Kideak

* Anxo Pintos (gaita, zarrabete, txirula, saxo soprano eta piano)
* Guadi Galego (ahotsa, gaita, piano)
* Xabier Díaz (ahotsa)
* Guillerme Fernández (gitarra eta baxu)
* Quico Comesaña (bouzouki, mandolina, harpa zeltikoa, zitara eta banjo)
* Quim Farinha (biolin)
* Santiago Cribeiro (akordeoi eta teklatu)
* Isaac Palacín (bateria eta perkusio)

## Ikus, gainera

* Galiziako musika

## Kanpo estekak

* Datuak: Q283152